钦定古今图书集成/理学汇编/学行典/第248卷 > 俞泮〈子尚志〉
## 钦定古今图书集成/理学汇编/学行典/第248卷 > 俞泮〈子尚志〉

按《苏州府志》：“俞泮，字圣开，吴县人。好读书，不应举，以
孝友自砥，色养二亲，让产诸兄弟。京山郝敬闻高谊，
为之纳交。官谏垣时，邀泮入都，不应。及调知江阴县，
迎之，始一赴焉。有巨室罹罪，以千金为寿，属泮解，泮
惊，不别而返。其节操类如此。子尚志，字惟在，能继父
志。尝客京邸，有同里周元玉者，孑身旅寓，挟重赀，忽”
病剧，以数千金托尚志云：“半烦付家，半以赠君。”尚志
拭泪阳诺，亟集同乡多人验封，投寄宛平县库。元玉
殁，医药棺敛，尚志并出己资。及扶榇归窆，偕元玉戚
诣都，亲领库贮。众举其义，知府式庐表之。